**Újiráz Községi Önkormányzat Képviselő-testületének**

**11/2023. (VIII. 29.) önkormányzati rendelete**

**kitüntetések és elismerések alapításáról**

Újiráz Községi Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 42.§ 3. pontjában meghatározott feladat- és hatáskörében eljárva, a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján az alábbiakat rendeli el:

**a Községért kitüntetés**

**1. §**

(1) Újiráz Községi Önkormányzat Képviselő-testülete azon természetes személyek részére, akik a helyi társadalmi-gazdasági-kulturális életben, a település és lakossága javára eredményes és sikeres tevékenységet folytattak, "a Községért" elnevezéssel kitüntetést alapít.

(2) A kitüntetést a Képviselő-testület annak adományozhatja, aki

a) a település fejlesztésében,

b) a település politikai, gazdasági vagy kulturális életében,

c) a tudomány, a művészetek, az egészségügy, oktatás, nevelés vagy közművelődés terén kiemelkedően eredményes és maradandó munkát végzett vagy azt jelentős mértékben támogatta.

(3) A Képviselő-testület évente egy kitüntetést adományozhat. A ki nem osztott kitüntetéssel a következő év kerete nem növekszik.

(4) A kitüntetés egy emlékéremből áll, melynek egyik oldalán az „Újirázért” kitüntetés, másik oldalán a település címere található.

(5) A kitüntetés átadására az éves falunap és búcsú-vásár alkalmával – ünnepélyes keretek között – kerülhet sor. A képviselő-testület a díj átadására a polgármestert, akadályoztatása esetén az alpolgármestert hatalmazza fel.

**Elismerő Oklevél**

**2. §**

(1) Elismerő Oklevél annak a személynek adományozható, aki az önkormányzatnál vagy általa alapított intézmények működésében, a település érdekében kiemelkedő és tiszteletre méltó munkát végzett, példaértékű és elismerést érdemlő emberi magatartást tanúsított tevékenységével.

(2) Elismerő Oklevélből évente legfeljebb kettő adományozható.

**3. §**

Ez a rendelet kihirdetésével egyidejűleg lép hatályba.

Újiráz, 2023. augusztus 29.

|  |  |
| --- | --- |
|  |  |
| ***Furák Károly***  ***polgármester*** | ***Dr. Illés-Tóth Zoltán***  ***jegyző*** |

**Kihirdetési záradék:**

**A rendelet kihirdetve:**

**Újiráz, 2023. augusztus 29. 11.10 perc**

***Dr. Illés-Tóth Zoltán***

***jegyző***